Suid Afrikaanse Nuus Thread - Page 49 - Stormfront
Page 49 of 226 « First < 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 99 149 > Last »
04-15-2006, 02:34 PM #481
Seuns verkrag 40-jarige vrou
TWEE 15-jarige seuns is verlede week op 'n klag van verkragting van 'n 40-jarige vrou in hegtenis geneem.
Volgens senior supt. Gerhard Braaf, stasiekomissaris en woordvoerder vir die Stellenbosch SAPD, het die beweerde voorval op 5 April op 'n wynplaas geleë aan die R44 plaasgevind. "Die vrou self het nie die klag ingedien nie. Die familie van die slagoffer ? sy is deur die gesin as 'verstandelik gestremd' beskryf - het die saak by die polisie aangegee. Na bewering het een van die seuns 'n 'verhouding' met die vrou gehad," het hy gesê.
Die seuns wat in hegtenis geneem is kort nadat die klag ingedien is, het reeds in die Stellenbosch Landdroshof verskyn. Volgens die senior staatsaanklaer, me. Linda van Wyk, is hulle in die sorg van hul ouers vrygelaat. Die saak is tot 'n later datum uitgestel.
04-15-2006, 02:45 PM #482
Ou skandes spook
'n Nuwe soort WVK? Verslag ingedien oor grootskaalse korrupsie van 1976 tot 1994
'N Verslag oor grootskaalse beweerde korrupsie wat tussen 1976 en 1994 onder die apartheidregering gepleeg is, word deur Suid-Afrika se nasionale teenkorrupsieforum oorweeg met die oog op 'n soort waarheid-en-versoeningskommissie vir korrupsie.
Dit is byna soveel as Suid-Afrika se totale begroting vir vanjaar.
"Die vrae wat regdeur die verslag gevra word, is vrae wat nï é deur die WVK of enige ander orgaan van die demokraties verkose regering beantwoord is nie. Dit opper die vraag waarom daar nog geen suksesvolle, toegewyde vervolging was van misdade van korrupsie wat die apartheidsera se elite betrek nie," lui die verslag.
Voorstelle vir ondersoeke
Die ISS-verslag stel onder meer voor dat die volgende persone, instellings en gebeure weens hul beweerde betrokkenheid by korrupsie ondersoek word:
• Die Broederbond
• Die Inligtingskandaal
• Oudpres. Nico Diederichs
• Die Smit-moorde
• Die regerings van oudpress. PW Botha en FW de Klerk
• Die voormalige weermag se betrokkenheid by ivoorsmokkelary
• Geheime fondse van die voormalige regering
• Die Burgerlike Samewerkingsburo (BSB)
• Die Suid-Afrikaanse Reserwebank
Só antwoord FW de Klerk
Die FW de Klerk-stigting het gisteraand op spesifieke vrae van Beeld geantwoord:
• Oor die grootskaalse vernietiging van amptelike dokumente: Sover dit mnr. De Klerk en sy kabinet betref, is daar weggedoen van dokumentasie ingevolge die Wet op Argiewe. Gedurende sy presidensiële ampstermyn is opdrag gegee dat departemente oorbodige kopieë van amptelike en geklassifiseerde dokumente moet vernietig wat hulle van ander departemente ontvang het.
Die departement waar die dokument ontstaan het, moes die oorspronklike hou, soos die wet vereis. Enige poging om die wet te ignoreer of te omseil, sou 'n oortreding wees.
• Oor ivoorsmokkelary deur hoë weermagoffisiere: Dit sou van pas wees om beweerde oortredings te ondersoek mits daar prima facie-getuienis bestaan. Mens moet egter wonder of die openbare vervolger se tyd nie beter bestee sal word om bewerings van huidige korrupsie te ondersoek nie.
• Oor of die bates van destydse kabinetslede ondersoek moet word: Net as daar prima facie-rede is om te glo hulle was skuldig aan 'n oortreding. So nie, word hul grondwetlike reg op privaatheid aangetas.
• Moet die staatsdiens se geldsake van 1976 tot 1994 ondersoek word? Mnr. De Klerk is oortuig dat vorige regerings redelik goed sal kom uit 'n omvattende ondersoek oor hoe hul staatsgeld gehanteer het en hoe korrupsie beveg is. Staatsbesteding in die tyd is deeglik deur die ouditeur-generaal en die staande komitee oor openbare rekeninge ondersoek. Staatsamptenare en ministers moes verduidelik as enige wanbestuur van belastinggeld vermoed is.
• Oor hoë oliepryse tydens sanksiejare: Natuurlik moes Suid-Afrika 'n premie betaal op olie tydens die olieboikot. Pogings is altyd aangewend om die beste pryse onder die omstandighede te onderhandel. Mnr. De Klerk se hande is skoon en hy is vol vertroue dat hy enige ondersoek na sy ampstyd as minister van minerale in hierdie moeilike tyd van ons geskiedenis met goeie gevolge sal deurstaan.
• Oor 'n ondersoek na korrupsie in die jare 1976 tot 1994:Mnr. De Klerk glo vorige regerings sal 'n onpartydige ondersoek na die wyse waarop hulle korrupsie hanteer het, goed deurstaan. Daar was geen sistemiese korrupsie terwyl hulle aan die bewind was nie. Die vraag is of hierdie die beste manier sal wees om die staat se beperkte hulpbronne te bestee terwyl ernstige korrupsie SuidAfrika nou in die gesig staar.
Onderskrif: Genoem in die verslag oor vermeende korrupsie: pres. FW de Klerk, pres. PW Botha, genl. Magnus Malan, die moord op mnr. Robert Smit, en dr. Wouter Basson.
04-15-2006, 02:59 PM #483
Diewe steel vir Tik
DIEWE het Sondagnag by die skeikundeklas van Bergrivier Sekondêr ingebreek en 'n groot getal proefbuise en pipette gesteel, vermoedelik vir die rook van die dwelm Tik.
Dit is die derde voorval in minder as 'n maand en 'n half waar daar op presies dieselfde plek ingebreek is by die skool.
Die diewe het op die tweede verdieping van 'n buitelokaal deur die plafon gebreek en hul pad gevind na 'n stoorkamer langs die skeikundeklas, waar skeikunde-toerusting gestoor word.
Sodoende word die alarmstelsels, wat in elke klaskamer is, nie geaktiveer nie.
Met elke inbraakslag is proefbuise, termostate en gasbranders gesteel, en die skade beloop reeds meer as R20 000.
'n Woordvoerder van die skool, Hendrik le Fleur, het gesê behalwe die inbrake, word daar dikwels oor naweke op die skoolgronde oortree, dagga gerook en in die gange ontlas.
"Dit is glad nie lekker vir die onderwysers en leerders van die skool om na sulke omstandighede by die skool aan te kom nie," het 'n gefrustreerde Le Fleur gesê.
"Ons vermoed dat die rede hoekom dié toerusting keer op keer gesteel word, is vir die rook van Tik."
Die polisie se hulp is ingeroep en daar is vingerafdrukke in die plafon gevind wat hopelik sal lei tot die skuldiges se inhegtenisname.
Hendrik het gesê dat weens hierdie dade, Bergrivier Sekondêr gedwing is om hul sekuriteit drasties op te knap.
"Ons beoog om so gou as moontlik tralies op die stoepe van die buitelokale te sit, wat sal keer dat kwaaddoeners toegang tot die plafonne sal hê.
"Alhoewel dit vir ons baie geld gaan kos, is ons noodgedwonge om ons skool se besittings te beskerm.
"Ons kan dankbaar wees dat ons waardevolle toerusting soos rekenaars en oorhoofse-projektors ongeskonde gebly het."
04-15-2006, 03:03 PM #484
Kuilsrivier 'leeg' gesteel
INBRAKE en die steel van voertuie in Kuilsrivier ruk behoorlik handuit.
In net een week is 20 voorvalle van huisbraak aangemeld, wat die algehele syfer vir Maart op 34 huisbrake in Amandelrug te staan bring.
Die polisie vermoed sterk dat 'n sindikaat agter die tendens skuil.
Hiermee saam veroorsaak die vlaag van diefstal van en uit voertuie ook groot hoof?brekens vir die polisie.
Oor die moontlikheid dat 'n sindikaat by die steel van voertuie betrokke is, het kapt. Isaac van Niekerk van die Kuilsrivier-polisie gesê: "Die moontlikheid kan eers bevestig word sodra iemand in verband met motordiefstalle aangekeer word."
Volgens hom word daar veral voorvalle aangemeld waar motors in die parkeer?gebiede van die hoofinkopiesentrums in Kuilsrivier gesteel word.
"Dit is half snaaks, want selfs winkelsentrums met parkeerwagte loop helder oordag deur," het Van Niekerk gesê.
Wat huisinbrake betref, vind die meeste tussen 07:00 en 08:00 plaas, gewoonlik die tyd wanneer die meeste gesinne al werk of skool toe vertrek het.
Amandelrug is die gebied wat die meeste deur inbrekers geteister word.
Artikels wat die meeste gesteel word, is selfone, digitale kameras, DVD-spelers, mikrogolfoonde en ander huishoudelike elektriese ware.
Een van die slagoffers van huisbrake in Amandelrug, wat anoniem wil, sê by hulle is meestal kleinerige waardevolle artikels soos juweliersware van 'n paar duisend rand, leerbaadjies en 'n digitale kamera gesteel.
"My huis is bemors en ek voel deesdae nie meer veilig in my eie huis nie," het sy gesê.
Volgens die polisie is die probleem dat baie mense wat diefstal aanmeld, nie reeksnommers kan verstrek nie.
Gevolglik kan die polisie dan nie met sekerheid sê of artikels wat gevind word wel gesteel is nie.
"Die gemeenskap word versoek om die reeksnommers van elektriese ware neer te skryf om die soektog vir die polisie te vergemaklik.
"Andersins kan die aanbring van merke met 'n skerp voorwerp op besittings 'n oplossing bied."
Die polisie wil lyste van gesteelde goedere aan die eienaars van tweedehandse winkels deurgee sodat hulle die mense wat die gesteelde artikels vir verkope aanbied, kan help vastrek.
Daar word dus daarna gekyk om met eienaars van tweedehandse winkels saam te werk om inligting deur te gee.
Eienaars sal versoek word om positiewe identiteit aan te vra wanneer verkopers se goedere deur hulle aanvaar word.
Intussen kan die publiek gaan navraag doen oor onopgeëiste goedere wat teruggevind is.
04-15-2006, 06:27 PM #485
'Here, so kan dit nie aangaan nie'
Dít is die noodroep uit die harte van Suid-Afrika se miljoene slagoffers van geweldmisdaad nadat 'n ongekende vlaag van moorde, plaasaanvalle en wrede aanrandings die afgelope twee maande oor die land gespoel het.
Kerkleiers van regoor die spektrum het die afgelope week gesê die tyd het aangebreek dat die land verenig in gebed teen misdaad soos wat daar in die aanloop tot die 1994- verkiesing landwyd vir vrede gebid is.
Midde-in die Paastyd in 'n land waarvan 80% van die inwoners sê hulle is Christene, was die morele verval van die samelewing die afgelope week 'n besprekingspunt op 'n spitsberaad tussen kerkleiers en pres. Thabo Mbeki.
Selfs die Menseregtekommissie meen Suid-Afrika se Grondwet loop die gevaar om in duie te stort omdat daar nie 'n kultuur is waar elke mens se reg op lewe gerespekteer word nie.
Talle uitsonderlik wrede moorde en aanvalle het Suid-Afrika die laaste paar weke opnuut geruk:
Die bekroonde regisseur Ken Kirsten (58) is in 'n koeëlreën voor sy huis in Johannesburg afgemaai toe hy en sy hond gaan stap het. Hy is glo vier keer in die rug geskiet. Sy aanvallers het niks gevat nie.
"Daar is géén respek vir menselewens meer nie. Hulle (die moordenaars) is honger. Hulle sien net hot en cold," sê Mariëtta Kruger, radio- en TV-aanbieder en jare lange vriendin van Kirsten.
In die Wes-Kaap het bendegeweld die afgelope twee weke sewe lewens geëis.
Mnr. Charles Botha (72) van Vaalwater se hakskeensenings is in Februarie in 'n aanval afgesny. Sy vrou, Joey (70), se kop is met 'n baksteen verbrysel.
Rowers het verlede Saterdagaand mnr. Koos van Wyk (62) van Vryheid vasgebind, in kokende water gegooi en hom en sy vrou aangerand.
Past. Ray McCauley van die Rhema-Bybelkerk was Woensdag by 'n vermoorde 40-jarige lidmaat se begrafnis.
"Rowers het verlede Vrydag by haar huis in Wendywood ingebreek. Hulle het haar met 'n mes in die nek gesteek en toe gaan sit hulle in die kombuis en eet. Sy is in haar bed dood."
Dan is daar die 65-jarige boervrou van Lydenburg wat oorval, ontvoer en in 'n vlak gat vir dood agtergelaat is. En 'n man wat in Oos-Londen gesterf het nadat 'n rots van 'n snelweg-oorbrug op sy motor gegooi is. (Lees die berigte binne.)
"Godsdiensleiers moet nou standpunt inneem - ons mag nie toelaat dat ons nasie sy siel verloor nie," sê McCauley.
Hy sê pres. Thabo Mbeki het verlede week laat blyk die regering se program vir morele herlewing gaan weer aan die land se godsdiensleiers toevertrou word.
En kerkleiers vra of die tyd nie aangebreek het nie vir 'n nasionale biddag teen geweld.
Dr. Allan Boesak, assessor van die Verenigende Gereformeerde Kerk, sê hy is "hart en siel" ten gunste van só iets.
"Die neiging tot geweld lê by ons net onder die oppervlak. Dít sê vir my daar skort iets met Suid-Afrika se siel. Dit kan alleenlik aangepak word deur iets hoër as onsself en as 'n gelowige glo ek dis net deur Christus moontlik."
Dr. Coenie Burger, moderator van die NG Kerk, meen daar is 'n diep kultuur van geweld en geen respek vir lewens en dié probleem "sit dieper as wat ons dink". " 'n Mens sal dink dit moet beter gaan in 'n land waar 80% van die mense sê hulle is Christene. Die kerke praat te min uit 'n kollektiewe mond. As ons dit meer doen, gaan ons ons lidmate en ons land help."
Ook dr. Isak Burger, president van die AGS, sê só kan dit nie langer aangaan nie.
"Kerke het lank laas oor grense heen hande gevat vir 'n biddag. Ek dink die kerk het alle rede om geestelik desperaat te raak en om mekaar op te soek. Dit raak álle godsdiensgroepe. Die vraag is: Is dit nie deel van die kerk se roeping nie? Het dit nie tyd geword dat ons 'n ge meenskaplike en gefokuste poging aanwend nie?" Biskop Kevin Dowling van die Rooms-Katolieke Kerk meen elke samelewing kan saamstem oor morele waardes, ongeag van verskille in geloofsoortuigings. "Elke samelewing deel gemeenskaplike waardes, ongeag of hulle Moslems, Christene of Jode is. Ons het 'n morele herlewing nodig. Ons besef nie hoe gewelddadig die samelewing geword het nie."
Dr. Leon Wessels van die MRK sê Suid-Afrika is 'n samelewing waar mense wegskram van hul pligte en verantwoordelikhede. "Daar moet 'n gesindheid wees van medemenslikheid en ubuntu, maar wanneer dit kom by die uitleef hiervan, skiet ons ver tekort."
Hoewel moorde sedert 1995 met 40% gedaal het, is die onlangse vlaag van gewelddadige misdaad baie kommerwekkend, sê mnr. Antony Altbeker van die Instituut vir Sekerheidstudies. "Dit is moeilik om te bepaal of dit net 'n frats of 'n tendens is."
04-15-2006, 06:34 PM #486
Vier Vrystaters wreed aangeval
'n Bejaarde man en sy skoonsuster is genadeloos met 'n hamer, 'n stuk yster en bakstene geslaan terwyl hulle besig was om ontbyt te berei op 'n hoewe buite Bloemfontein.
Drie mans het Woensdagoggend eers mev. Gwendoline Jacobs (56) en haar swaer, mnr. Ivan Jacobs (72), se vier honde vergif. Daarna is mnr. Jacobs buite oorval. Mev. Jacobs is by die kombuisdeur met 'n stomp ystervoorwerp op die kop geslaan. Sy het haar bewussyn verloor. Haar swaer is met 'n hamer en bakstene bygedam.
Die drie mans is met 'n selfoon en .38 Special- rewolwer in Jacobs se motor weg. Die twee slagoffers is reeds uit die hospitaal ontslaan.
Mnr. Niek Swart (76) en sy vrou, Sina (68), is Sondag op hul plaas, Damfontein, buite Bethlehem deur vyf mans aangeval. Een van hulle het 'n vuurwapen gehad.
Swart is met 'n ysterpyp in die gesig geslaan en in die bakkie gelaai. Sy vrou is met die bakkie raak gery. Sy het agteroor geval en twee ribbe gebreek.
Swart se neus is op twee plekke gebreek.
Die mans het met die bakkie, R3 000 en 'n .38 Special-rewolwer weggejaag.
04-15-2006, 06:35 PM #487
Rots deur motorruit eis pa se lewe
'n Man is dood toe boosdoeners 'n rots van 'n brug oor 'n hoofweg deur sy motorruit gegooi het - vermoedelik om die motor tot stilstand te dwing sodat hulle die insittendes kon beroof.
Mnr. Mike Potgieter is verlede Sondagaand aan veelvuldige beserings dood nadat die rots, "wat so groot was dat dit nie deur een mens opgetel sou kon word nie", hom teen die bors getref het.
Die Potgieters was van Stellenbosch af onderweg Oos-Londen toe nadat hulle hul oudste seun, Mike (20), by die universiteit afgelaai het.
Die slag waarmee die rots Potgieter getref het, het die sitplek waarop hy gesit het, gebreek en agteroor laat val.
Sy vrou, Miranda, se knieë en enkel is deur die sitplek beseer.
Potgieter-hulle se jongste seun, Shandor, en sy vriendin, Nastassia, het ook veelvuldige beserings opgedoen.
Nastassia se kakebeen is op twee plekke gebreek. Dit is Woensdag in 'n operasie geheg.
Volgens Potgieter se skoonsuster, me. Deidre Zeelie, was hulle net 'n paar kilometer van Potgieter-hulle se nuwe huis in Gonubie by Oos-Londen af toe sy 'n slag hoor.
"Mike het in 'n stadium siek geword en ons het verskeie kere stilgehou sodat hy kon opgooi. Ek het later bestuur.
"Net buite Oos-Londen het ek die slag gehoor. Ek het nie geweet wat gebeur het nie. Toe sien ek die gat in die motor se ruit en Mike wat agteroor lê. Hy was geel in die gesig en sy oë was omgedop.
"Ek het besef ons is deur 'n klip getref. Ek het my hand op Mike se hart gesit en dit gevoel klop. Ek het omgekyk na die kinders. Ek het gevra of hulle iets oorgekom het. Hulle was stomgeslaan en het nie eens geantwoord nie. Ek het nie geweet hoe ernstig hulle beseer is nie. Hul gesigte was vol bloed.
"Ek en my suster het Mike gesmeek om aan te hou veg. Ons het hom moed probeer inpraat en gesê ons gaan onmiddellik na 'n hospitaal jaag.
"Mike is by die hospitaal dood verklaar, maar ons kon dit nie aanvaar nie. My suster het dokters meer as een keer gesmeek om te kyk of hy nie dalk nog lewe nie," het Zeelie huilend vertel.
Eers by die hospitaal het Zeelie-hulle die rots gesien wat haar swaer getref het. Dit het agter die bestuurder se sitplek gelê en was "so groot soos 'n karmatjie".
Die Potgieters het onlangs van Bloemfontein na Gonubie verhuis.
"Ek vermoed die rots is deur die venster gegooi in 'n poging om ons te laat stilhou. Ek weet nie wat sou gebeur het as ons wel moes stilhou nie," sê Zeelie.
Potgieter se vrou was te hartseer om oor haar man se dood te praat.
Volgens Zeelie sê sy net "haar man is vermoor en van haar gesteel".
"Hul twee seuns sê hulle het nie net hul pa nie, maar hul beste vriend verloor.
"Ons weet nie wat die toekoms inhou nie. Een oomblik was ons almal nog saam. Die volgende oomblik is Mike van ons af weggeruk.
"Hy was sy gesin se steunpilaar," sê Zeelie.
Niemand is al oor die voorval in hegtenis geneem nie.
04-15-2006, 06:37 PM #488
As motordiefstal daal, styg getal rooftogte
Die hoë vlak van gewelddadige misdaad is nie uniek aan Suid-Afrika nie. Dit kom in die meeste ander ontwikkelende lande voor.
Mnr. Antony Altbeker, senior navorser by die Instituut vir Sekerheidstudies (ISS), sê samele wings in die res van Afrika, Indië en Latyns-Amerikaanse lande word ook aan soortgelyke gewelddadige misdaad as in Suid-Afrika blootgestel.
"Dit is egter baie moeilik om dit statisties te bewys omdat misdaadstatistieke in baie van dié ontwikkelende lande nie bygehou word nie. "Lande met soortgelyke maatskaplik-ekonomiese probleme en waar daar 'n groot inkomsteverskil tussen die armes en rykes is, het dieselfde probleme as ons met misdaad."
Altbeker is wel bekommerd oor die vlaag van gewelddadige misdaad die afgelope maand.
"Dit is moeilik om te bepaal of dit net 'n frats is as veral bekende mense die slagoffers van geweldmisdaad was en of dit 'n tendens is."
Hy sê daar ís 'n noemenswaardige afname in ernstige misdaad soos moord.
As die bevolkingsgroei in ag geneem word, het moorde sedert 1995 met 40% afgeneem.
"Dié afname kan daaraan toegeskryf word dat die samelewing ná die gewelddadigste tydperk in die land se geskiedenis in die jare tagtig besig is om te normaliseer. Meer as 10 miljoen mense kry ook deesdae maatskaplike toelaes van die staat, wat 'n positiewe rol speel in misdaadbekamping," sê Altbeker.
Goeie veiligheidsmaatreëls wakker dalk geweldmisdaad aan omdat misdadigers hulle al hoe meer tot roof wend omdat hulle nie maklik kan steel nie.
"Die afname in huisbrake en motorkapings die laaste paar jaar beteken nie noodwendig dat daar 'n afname was in die eksplisiete aard van die geweld of dreigemente nie.
"Daar was bloot 'n verskuiwing van een soort gewelddadige misdaad na 'n ander. Misdadigers wat motors gekaap het en by huise ingebreek het, hou hulle deesdae besig met gewapende rooftogte."
Die afname in motorkapings kan hoofsaaklik toegeskryf word aan motoropsporingstoestelle. Mense in gesteelde voertuie word nou makliker aangekeer. Maar dit het daartoe gelei dat misdadigers hulle tot ander rooftogte wend vir 'n inkomste.
Gewapende rooftogte het sedert 1996 jaarliks met 10% toegeneem. Altbeker sê dit gaan gepaard met die toenemende gebruik van selfone deur die bevolking.
"Deesdae het almal 'n selfoon van honderde en soms duisende rande. Dit is manna vir misdadigers."
Altbeker het in sy navorsing bevind hoe groter die afname in motordiefstal in 'n polisiekantoor se wyk is, hoe groter is die toename in rooftogte met verswarende omstandighede.
Vir elke drie motordiefstalle wat "voorkom word", vind twee meer rooftogte plaas.
Mnr. Jakes Strydom van High Tech Security in Nelspruit sê: "Ons het misdadigers onbewustelik gedwing om gewelddadiger op te tree. Waar hulle voorheen net 'n kar kon vat, moet hulle die motorbestuurder nou eers byna doodslaan om vir hulle te sê waar die anti-kapingseenheid se knoppie in 'n voertuig versteek is."
Versekeringsmaatskappye bemerk al die afgelope twee jaar 'n afname in die getal eise wat spruit uit motordiefstalle en huisbrake.
Volgens Outsurance het die aantal motorkapings sedert verlede jaar begin toeneem.
"Meer eise is ingestel weens motorkapings, wat daarop kan dui dat meer mense aan trauma blootgestel word wanneer hul motors geroof word," sê 'n woordvoerder van dié versekeraar.
Ander versekeraars sê egter die aantal eise weens motordiefstalle, kapings en huisbrake wat hulle kry, neem steeds af.
Mnr. Kenny Fihla, voorsitter van Besigheid teen Misdaad, sê groot kommer heers oor die bedrewenheid en geweld wat gepaardgaan met die vlaag van ge wapende rooftogte by winkelsentrums en transitorooftogte die laaste tyd.
Rowers skroom nie om mense dood te skiet nie en daar is gevalle waar hulle alle ooggetuies dood wil hê, sê hy.
"Die vlak van geweld in misdaad is onaanvaarbaar hoog. Dit veroorsaak nie net onnodige lyding nie, maar beperk binnelandse en buitelandse beleggings.
"Dit lei weer tot verdere armoede, ongelykheid en ander faktore wat bydra tot 'n verhoogde misdaadvlak," sê Fihla.
04-18-2006, 05:01 AM #489
KAAPSTAD. – 'n Ma het vergeefs op haar wêreldbekende akteurseun gewag om saam met hom ontbyt te eet, min wetend dat hy en 'n goeie vriend reeds etlike ure tevore koelbloedig in die agterkop doodgeskiet is.
Tergende vrae het familielede, vriende en kollegas in mode- en akteurskringe gister geteister nadat die nuus oor die skokmoorde bekend geword het.
Die naakte lyke van Brett Goldin (27), een van die sterre in die fliek en satiriese TV-sketse Crazy Monkey, en sy boesemvriend, die modeprodukbestuurder Richard Bloom (28), is gisteroggend in die veld langs 'n afrit tussen die M5-snelweg en Klipfonteinweg gevind. Drie verdagtes het die polisie na die lyke onder dennebome op 'n grasveld geneem.
Goldin se kredietkaart is by dié verdagtes gevind.
Die oorledenes is Saterdagaand omstreeks 23:45 vir die laaste keer by 'n partytjie van die bekende mode-ontwerper Craig Port in Bakoven gesien. Die twee is saam in Bloom se motor daar weg. Twee selfone en die motor was teen druktyd nog soek.
Niemand weet waar die mans oorval is, hoe laat hulle vermoor is of waarom die moordenaars hul klere op die moordtoneel gelos het nie.
Albei is dood aan 'n enkele koeëlwond in die agterkop. Die lyke van Bloom en Goldin het styf teen mekaar op hul mae gelê. Hulle het net hul sokkies aangehad. Volgens die polisie is hulle op geen manier aangerand nie.
Supt. Billy Jones, 'n polisiewoordvoerder, het gesê drie jong mans is Sondagoggend omstreeks 05:00 in Kampsbaai vir ondervraging in hegtenis geneem weens "verdagte gedrag".
"Goldin het Sondagoggend om 11:00 'n afspraak met sy ma gehad. Toe hy nie opdaag nie, het sy bekommerd geraak en die polisie in kennis gestel," het hy gesê.
Volgens Jones het senior speurders die verdagtes Sondag en deur die nag ondervra voordat hulle polisielede na die moordtoneel geneem het. Die gebied is afgesper terwyl verskeie lede die toneel vir leidrade gefynkam het.
Nog twee verdagtes is gisteroggend omstreeks 09:00 in Crawford by Athlone aangekeer.
Volgens mnr. Anton Peters, 'n inwoner van Parkstraat in Rondebosch, het sy buurman Saterdagaand omstreeks middernag twee geweerskote gehoor, maar hom nie daaraan gesteur nie, "want dit gebeur gereeld in Athlone".
Bloom se lewensmaat van die afgelope meer as vyf jaar, mnr. Bryan Hellman, het bedroef gesê hy het geweet iets is verkeerd toe Bloom nie huis toe kom nie. "Dit was vanoggend amper vir my 'n verligting net om te weet, maar dit is nog so onwerklik.
"Ek probeer dink hoe ek voel, maar dan moet ek net stop. Ek kan nie reguit dink nie."
Hellman was nie Saterdagaand by die partytjie nie, maar by ander vriende. Hy en Bloom het mekaar deur Goldin ontmoet. Hy was gister te gebroke om na foto's van Bloom te kyk.
"Ek het pret gehad saam met hom. Hy kon my laat pret hê, en dít is nie maklik nie."
Carina van Wyk berig Bloom se pa, mnr. Tony Bloom (63), het gesê sy seun was hoogs intelligent en lief vir sy werk. "Hy het nooit sy humeur verloor nie en het regtig vir ander mense omgegee. Dis so onnodig dat hy in die fleur van sy lewe 'n statistiek moes word."
Volgens mev. Sandra Bloom (61), Bloom jr. se ma, het polisielede aan een van haar seun se vriende gesê die verdagtes was onder die invloed van dwelmmiddels. Jones kon dit nie bevestig nie.
Al wat 'n erg getraumatiseerde mnr. Peter Goldin oor sy seun kon uitkry, is dat Brett 'n "baie gawe mens was . . . te gaaf". Sy ma kon niks sê nie.
Albei slagoffers het in Johannesburg grootgeword. Volgens hul ouers was Goldin reeds sowat tien jaar in Kaapstad, terwyl Bloom drie jaar hier gewoon het. Hulle sal na verwagting albei in Johannesburg begrawe word.
Goldin word oorleef deur sy pa, sy ma, Denise, en sy suster, Samantha (31). Bloom laat sy pa, sy ma, sy tweelingbroer, Derek (27), en nog 'n broer, Gary (31), wat albei in Australië woon, agter.
04-18-2006, 05:12 AM #490
Waterkloof-vier wag nóg vir vonnis in moordsaak
PRETORIA. – Die sogenaamde Waterkloof-vier verskyn môre weer hier in die hooggeregshof, maar sal dalk nog 'n ruk moet wag om te hoor wat hul vonnisse is.
Christoff Becker, seun van dr. Christo Becker, hoof van die Hoërskool Waterkloof hier, Frikkie du Preez, Gert van Schalkwyk en Reinach Tiedt is in Junie verlede jaar aan moord skuldig bevind. Die vier oudleerlinge van twee spogskole in Pretoria is daarvan aangekla dat hulle in Desember 2001 'n onbekende man in 'n parkie in die stad doodgeslaan en 'n ander man in Constantiapark aangerand het. Hulle was almal tóé 16 jaar oud.
Landdros Len Kotzé het Du Preez ook skuldig bevind aan aanranding, en die res aan aanranding met die doel om ernstig te beseer. Kotzé het die saak ingevolge die Wet op Minimum Vonnisse vir moontlike lewenslange tronkstraf na die hooggeregshof verwys omdat dit 'n sogenaamde bendemoord was.
Die direkteur van die nasionale vervolgingsgesag het in navolging van 'n appèlhof-uitspraak kennis aan die vier se prokureur, mnr. Oeloff de Meyer, gegee dat die staat môre gaan vra dat die saak na die streekhof terugverwys word. Dié appèlhofuitspraak bepaal dat die jeugdigheid van beskuldigdes in minimumvonnis-gevalle deur die streeklanddros in ag geneem moet word en hy dan sy diskresie moet uitoefen om hulle óf self te vonnis óf hulle tóg hooggeregshof toe te stuur.